Matteus 5:16 As ek hierdie woorde van die Here Jesus lees, moet ek dink aan Genesis 1. Ons lees daar dat die HERE die mens as Sy beeld gemaak het. Hy het ons gemaak om Hom op aarde te wys. Hoe Hy is! Die groot doelwit daarvan is dat die hele skepping Hom die eer en lof sal bring. Dat elkeen in de skepping Hom sal verheerlik. Die mens het die opdrag gekry om na God te verwys,
Jy sou op ’n manier kon sê dat dit nou nog belangriker geword het. Ons leef na die sondeval en baie mense verwys nie meer na God nie. Baie mense wys in hulle lewe na ’n lewe sonder God. Wie Christus ken wat die beeld van God is, kan weer wys wie die HERE is. Wie Christus ken, leer deur die Gees weer om op aarde beeld van God te wees. Nog altyd gebrekkig maar nogtans kan uit jou lewe weer die heenwysing na die HERE kom. Die Here Jesus roep ons op om dit met ons dade te doen. Dit beteken dat jy vanuit die lewendige band met Christus jou lewe regtig as ’n Christen wil inrig. Jy wil vanuit God se liefde die mense rondom jou liefde bewys. Dan maak dit nie saak of hulle glo of nie glo nie, dan maak dit nie saak watter velkleur hulle het of hulle ryk of arm is nie. Jy wil die HERE wat goed is vir elkeen wys. Jy wil hulle trek tot die goeie verloste lewe. Die groot doel is dat ook hierdie mense tot Christus kom en God as hulle Vader gaan ken en verheerlik!